Olyx Mintarios

Ένας εκ των Επτά του Τάγματος του Ασημένιου Φοίνικα, μετά από τέσσερεις αναγεννήσεις δεν έχει πολύ συγκροτημένες αναμνήσεις από τις προηγούμενες ζωές του. Έχοντας ξοδέψει σχεδόν τρεις δεκαετίες σε σκληρής προπόνηση και μελέτη, μεγαλωμένος στα πεδία των μαχών ενάντια στη Μάστιγα, αρχίζει να ανακτά σιγά σιγά τις δυνάμεις που είχε, δυνάμεις για τις οποίες γνωρίζει μόνο από περιγραφές άλλων κι οράματα δικά του. Έχει αντιμετωπίσει εχθρούς και δαίμονες, όμως για πρώτη φορά μετά από τρεις αιώνες ζωής έρχεται αντιμέτωπος με την αναρχία που κυριαρχεί σε ένα βασίλειο που πάντα θυμόταν συσπειρωμένο. Η Μάστιγα όμως είναι εχθρός αμείλικτος, και μόνο μια ενωμένη γροθιά μπορεί να την πλήξει αποτελεσματικά, και ο Όλυξ είναι αποφασισμένος να ενώσει το βασίλειο σε μία γροθιά, ακόμη κι αν χρειαστεί να σπάσει ένα-δυο δάχτυλα πρώτα.